เมื่อวานหนูกินเม็ดของวันที่3ไปด้วย แล้ววันนี้หนูต้องกินต่อยังไงค่ะ
สวัสดีค่ะ หากได้เผลอทานยาคุมกำเนิดเกินไป 1 เม็ด คือทานไป 2 เม็ดใน 1 วัน อาจมีผลทำให้เกิดผลข้างเคียงต่างๆ ได้ เช่น คลื่นไส้ อาเจียน ปวดหัว เวียนหัว เจ็บเต้านม เป็นต้น แต่อาจไม่เกิดอาการอะไรก็ได้ในวันถัดไป ก็ให้ทานยาคุม 1 เม็ดในเวลาเดิมตามปกติ โดยให้นำเม็ดในลำดับถัดไปมาทานต่อเลย และทานต่อเนื่องวันละ 1 เม็ดเหมือนเดิม ทั้งนี้ ก็จะทำให้ยาคุมในแผงนี้หมดเร็วขึ้น 1 วัน แต่ก็ไม่ได้ส่งผลต่อประสิทธิภาพในการป้องกันการตั้งครรภ์แต่อย่างใด ดังนั้น หากทานครบ 21 เม็ดแล้ว (จะเท่ากับทานไปเพียง 20 วัน) ก็ให้เว้นระยะ 7 วัน ก่อนเริ่มทานยาแผงใหม่เช่นเดิม หรือหากเป็นชนิด 28 เม็ด เมื่อทานครบ 28 เม็ด (จะเท่ากับทานไปเพียง 27 วัน) ก็ให้เริ่มทานแผงใหม่ต่อได้เลย